Ο **Αυδοΐνος**, γερμ. Audoin (άκμασε 546-560) από τον Οίκο των Γκαουζιδών ήταν Βασιλεύς των Λομβαρδών από το 546 ως το 560.

Η Ευρώπη το 560, περί το τέλος της ηγεμονίας του Αυδοΐνου των Λομβαρδών.

Βιογραφία
---------

Ο Αυδοΐνος ήταν μέλος του Οίκου των Γκαουζιδών, γιος της Μενίας της Λομβαρδής συζύγου του βασιλιά των Θουριγγίων Βίσινου. Τα ετεροθαλή αδέλφια του ήταν ο βασιλιάς των Θουριγγίων Ερμαναφρίδος και η Ραϊκούντα, σύζυγος του βασιλιά των Λομβαρδών Βάχο. Ο Γρηγόριος Τουρώνης έγραψε (531) ότι ο Ερμαναφρίδος ηττήθηκε και το βασίλειο του προσαρτήθηκε στην Φραγκία. Μετά την ήττα βάδισε σε ασφαλείς συνθήκες να συναντήσει τον βασιλιά των Φράγκων Θευδέριχο Α΄ αλλά έπεσε από το προπύργιο και σκοτώθηκε. Σύμφωνα με τον ιστορικό Προκόπιο η χήρα του Ερμαναφρίδου Αμαλαβέργα και τα παιδιά τους Αμαλαφρίδας και Ροδελίνδη δραπέτευσαν στον αδελφό της Αμαλαβέργας Θεοδάτο που ήταν εκείνη την εποχή βασιλιάς των Οστρογότθων. Όταν ξέσπασαν οι Γοτθικοί Πόλεμοι (539) ο Βυζαντινός στρατηγός Βελισάριος τους συνέλαβε και τους έστειλε στην Κωνσταντινούπολη. Ο αυτοκράτορας Ιουστινιανός Α΄ έκανε τον Αμαλαφρίδα στρατηγό και πάντρεψε την Ροδελίνδη με τον Αυδοΐνο. Αργότερα (640) ο Αυδοΐνος εξελέγη αντιβασιλιάς των Λομβαρδών για λογαριασμό του Βαλθάριου μικρότερου γιου και διαδόχου του Βάχο. Οι Φράγκοι απειλούσαν την Βυζαντινή αυτοκρατορία και ο αυτοκράτορας Ιουστινιανός έστειλε τους Λομβαρδούς στην Παννονία με στόχο να τον υπηρετήσουν ως Φοιδεράτοι και να προστατεύσουν τα σύνορα του Δούναβη. Ο Αυδοΐνος πρόλαβε να δολοφονήσει τον Βαλθάριο πριν φτάσουν στην νέα τους εγκατάσταση, τον διαδέχθηκε στον θρόνο των Λομβαρδών.

Υπό την εξουσία του οι Λομβαρδοί έγιναν Φοιδεράτοι (μισθοφόροι) των Ρωμαίων (541), αφού υπέγραψαν συμφωνία με τον Ιουστινιανό Α΄, ο οποίος του έδινε εξουσία στην Παννονία και τον βορρά. Ξεκινώντας η συμφωνία από το 551, ο Αυδοΐνος όφειλε να στείλει στρατό να υπηρετήσει υπό τον Ναρσή στην Ιταλία, στον Γοτθικό Πόλεμο εναντίον των Οστρογότθων. Το επόμενο έτος (552) έστειλε περισσότερους από 5.000 άνδρες να νικήσουν τους Γότθους στις πλαγιές του Βεζούβιου. Το ίδιο έτος ο Αυδοΐνος μπόρεσε να επιβάλλει μία βαριά ήττα στους Γήπαιδες, με τη βοήθεια τού αδελφού τής συζύγου του, τού Αμαλαφρίδα πρίγκιπα των Θουριγγίων: ο Θουρισίνδος ηγεμόνας των Γήπαιδων έχασε τον γιο του Θουρισμόδο στη μάχη τού Άσφελντ, κατά την οποία ο πρίγκιπας των Γεπιδών σκοτώθηκε από τον Αλβοΐνο, γιο του Αυδοΐνου.
Απεβίωσε το 563/565 και τον διαδέχθηκε ο γιος του Αλβοΐνος, που έφερε τους Λομβαρδούς στην Ιταλία.

Οικογένεια
----------

Νυμφεύτηκε τη Ροδελίνδη, κόρη του Ερμαναφρίδου ηγεμόνα των Θουριγγίων και είχε τέκνα:

* Αλβοΐνος δεκαετία του 530-572, ηγεμόνας των Λομβαρδών.
* Γρασούλφος Α΄ του Φρίουλι απεβ. μετά το 571, δούκας του Φρίουλι.

Παραπομπές
----------

1. ↑  p67162.htm#i671616.
2. 1 2 3 4 5 6  Darryl Roger Lundy: (Αγγλικά) *The Peerage*.
3. ↑
4. ↑
5. ↑  Wolfram Brandes, "Das Gold der Menia: Ein Beispiel transkulturellen Wissenstransfers", Millennium 2 (2005): 175–226
6. ↑
7. ↑  Procopius (History of the Wars V, 13)
8. ↑
9. ↑
10. ↑  Wolfram, Herwig. The Roman Empire and Its Germanic Peoples. University of California Press, 1997, σ. 283

Πηγές
-----

* Uebersetzung der algemeinen Welthistorie, die in Engeland durch eine Geselschaft von Gelehrten ausgefertiget worden". 1758.
* Wolfram, Herwig. The Roman Empire and Its Germanic Peoples. University of California Press, 1997.
* "German Tribes org Lombard Kings". GermanTribes.org. Archived from the original on 2010-07-18.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 90823474
* GND: 138541647

 |

 |

| Βασιλικοί τίτλοι |
| --- |
| ΠροκάτοχοςΒαλθάριος | **Βασιλιάς των Λομβαρδών**π.546 - 565 | ΔιάδοχοςΑλβοΐνος |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 90823474
* GND: 138541647

 |

 |